Anadi-nneɣ deg taɣult taɣurbizt ur yezmir ara ad yili deg yiwet n tama kan, ilaq ad nessebgen amuden id-negmer ɣer yinelmaden imsestanen, akken ad nizmir ad ten-neserwes akked yigemmaḍ ismektanen d wamuden n yiselmaden imsestanen-nsen. D afares id-uran yinelmaden i d udem unṣib n yixeddim n yiselmaden-nsen, d udem n twennaḍt tasnilesmettit ideg ttidiren imsestanen, xas ulamma negmer-d amuden-agi s wudem n tira, imi nwala d tagi i d tarayt ara iwulmen inelmaden imeẓẓyanen ur aɣ-nessin ara, akken ad ilin d usriden d ilelliyen nutni d tferkiyin-nsen.